ट्रेन पकड़ने दौड़े कपड़ा व्यापारी का पैर फिसला, गिरकर मौत
रोहतक | पानीपतजा रही पैसेंजर ट्रेन की चपेट में आने से रविवार सुबह एक युवक की मौत हो गई। रेलवे स्टेशन के प्लेटफार्म नंबर तीन पर हुए हादसे की सूचना पाकर मौके पर पहुंची जीआरपी ने शिनाख्त कर परिजनों को सूचना दी। जीआरपी एसएचओ ताराचंद ने बताया कि प्रताप चौक स्थित महावीर गली निवासी सचिन ग्रोवर (30) कपड़ा व्यापारी था। रविवार सुबह 9.30 बजे सचिन पानीपत जाने के लिए पैसेंजर ट्रेन पकड़ने स्टेशन आया। जब तक वह पहुंचता, ट्रेन चलने लगी थी। सचिन ने ट्रेन को दौड़कर पकड़ने का प्रयास किया, इस दौरान पैर फिसलने से वह ट्रेन की चपेट में गया। जांच के दौरान जेब से मिले ड्राइविंग लाइसेंस के आधार पर शिनाख्त कर परिजनों को सूचना देकर शव को पोस्टमार्टम के लिए भेजा गया।
ट्रैकपर चहलकदमी नहीं रोकती आरपीएफ : रोजानासैकड़ों यात्री रेलवे ट्रैक पर ट्रेनों के आने पर ट्रैक के दोनों तरफ खड़े होकर नियमों का उल्लंघन करते हैं। लेकिन आरपीएफ कोई कार्रवाई नहीं करता है।
hin_Deva hin_Deva hin_Deva